144. löggjafarþing 2014–2015.

Þingskjal 1187 — 596. mál.

Svar

heilbrigðisráðherra við fyrirspurn frá Sigríði Ingibjörgu Ingadóttur

um þjónustu við barnshafandi konur.

1.	Hvaða þjónusta er veitt barnshafandi konum á heilbrigðisstofnunum? Svar óskast sundurliðað eftir heilbrigðisstofnunum og starfsstöðvum þeirra.

Meðgönguvernd.

Heilbrigisstofnun	Mæðraskoðun	24 klst. ljósmóðurþjónusta	Frekari skýring ef við á / annað
Heilbrigðisstofnun Austurlands (HSA)	Á öllum starfs
stöðvum.	Í Neskaupstað er ljósmæðraþjón
usta. Þangað hringja barnshafandi konur af öðrum starfsstöðvum.	Á Austurlandi er sólarhringsþjónusta ljósmæðra rekin frá umdæmissjúkra
húsinu í Neskaupstað en þaðan er veitt vaktþjónusta/símaþjónusta til allra sem þurfa á þeirri þjónustu að halda í fjórðungnum.
Heilbrigðisstofnun Suðurlands (HSu)	Á öllum starfs
stöðvum.	Á Selfossi er ljósmæðraþjónusta allan sólarhringinn. Þangað hringja barnshafandi konur af öðrum starfsstöðvum.	Á Selfossi og í Vestmannaeyjum eru D1 fæðingarstaðir samkvæmt skil
greiningu landlæknis. Allar áhættufæð
ingar samkvæmt skilgreiningu eru sendar á Landspítala. Á Höfn er einnig skilgreindur D1 fæðingarstaður sam
kvæmt skilgreiningu landlæknis. Frá hausti 2013 hefur ekki verið starfandi ljósmóðir á Höfn og því var fæðingum þar sjálfhætt.
Heilbrigðisstofnun Suðurnesja /HSS)	Í Grindavík og Reykjanesbæ.	Ljósmóðurþjónusta fyrir öll Suðurnes er veitt frá HSS Reykjanesbæ.	Í Keflavík er rekin fæðingardeild með starfandi fæðingar- og kvensjúkdóma
lækni.
Heilsugæsla höfuð
borgarsvæðisins	Á öllum heilsu
gæslustöðvum.	Á Landspítala.
Heilbrigðisstofnun Vesturlands (HVE)	Á öllum starfsstöðvum.	Á Akranesi er ljósmæðraþjónusta allan sólarhringinn. Þangað hringja barnshafandi konur af öðrum starfsstöðvum.	Á Akranesi er rekin fæðingardeild með starfandi fæðingar- og kvensjúkdóma
læknum.
Heilbrigðisstofnun Vestfjarða (Hvest)	Mæðraskoðun fer fram á Ísafirði og Patreksfirði.	Á Ísafirði er ljósmæðraþjónusta. Þangað fara barnshafandi konur af öðrum starfsstöðvum.
Heilbrigðisstofnun Norðurlands (HSN)	Á öllum starfsstöðv
um nema Hofsósi (skoðun fer fram á Sauðárkróki) og í Reykjahlíð (skoðun fer fram á Húsavík).	Læknar í umdæminu sinna þessari þjónustu en ljósmóðurvakt er alltaf til staðar á Sjúkrahúsinu á Akureyri.	Á sjúkrahúsinu á Akureyri er fæðingar
deild með starfandi fæðinga- og kvensjúkdómalæknum.

Ómskoðun*)

Heilbrigðisstofnun	Býður ómskoðun	Frekari skýringar
HSA	Já	Ljósmæður annast ómskoðun í Neskaupstað en læknar á Seyðisfirði og Egilsstöðum. Á Austurlandi fá konur ómskoðanir, skoðanir við 12 vikur og 20 vikur auk skoðana ef grunur vaknar um vaxtarskerðingu eða óvænt. atvik á meðgöngu. Eins er framkvæmd snemmómskoðun og mat við fósturlát eða utanlegsfóstur.
HSu	Já	Ómskoðanir fara fram á Selfossi og í Vestmannaeyjum. Á Höfn er ekki boðið upp á ómskoðun. Konur fara til Reykjavíkur í ómskoðun.
HSS	Já	Ómtæki stofnunarinnar bilaði 2014 og er áætlað að nýtt tæki verði keypt á árinu 2015. Á meðan fá barnshafandi konur ómskoðun í Reykjavík.
Heilsugæsla höfuð
borgarsvæðisins	Já	Á Landspítala.
HVE	Já	Konum á starfssvæði HVE stendur til boða að koma í ómskoðun á Akranes, þar sem boðið er upp á skoðanir alla miðvikudaga.
HVest	Já	Ómskoðanir fara fram á Ísafirði en barnshafandi konur á sunnanverðum Vestfjörðum sækja þjónustuna til Reykjavíkur eða Akraness.
HSN	Já	Ómskoðanir fara fram á Húsavík, Sauðárkróki og Þórshöfn og í Fjalla
byggð en einnig fara ómskoðanir fram á Sjúkrahúsinu á Akureyri.
*) Vert er að hafa í huga að á sumum heilbrigðisstofnunum getur komið upp tímabundið ástand þar sem ekki er unnt að bjóða ómskoðun vegna tímabundinnar fjarveru starfsmanns sem framkvæmir ómskoðanir.

2.	Hver er greiðsluþátttaka ríkisins vegna ferða- og gistikostnaðar ef barnshafandi konur þurfa að sækja þjónustu utan starfsstöðvar heilbrigðisstofnunar í því heilbrigðisumdæmi þar sem þær búa?

Ferðakostnaður.

Ákvæði um ferðakostnað eru í 30. gr. laga nr. 112/2008, um sjúkratryggingar, með síðari breytingum. Þar segir:

Sjúkratryggingar taka þátt í óhjákvæmilegum ferðakostnaði með takmörkunum og eftir ákvæðum reglugerðar sem ráðherra setur fyrir sjúkratryggða sem þarfnast ítrekaðrar meðferðar hjá lækni eða í sjúkrahúsi með eða án innlagnar.

Ráðherra er heimilt í reglugerð að ákveða frekari kostnaðarþátttöku sjúkratrygginga í ferðakostnaði en mælt er fyrir um í 1. mgr."

Gildandi reglugerð um ferðakostnað sjúkratryggðra og aðstandenda þeirra innan lands er nr. 871/2004.

Tilgreind ákvæði eiga við þegar sjúklingar þurfa að leita sér aðstoðar. Barnshafandi konur eru ekki skilgreindar sem sjúklingar, þ.e. ekki er litið á meðgöngu sem veikindi. Ferða
kostnaðarreglurnar gilda því almennt ekki um þær. Ferðakostnaður barnshafandi kvenna hefur engu að síður verið greiddur vegna 20 vikna sónarskoðunar.

Komi hins vegar upp alvarleg vandamál á meðgöngu er sjúkratryggingum heimilt að taka þátt í ferðakostnaði vegna ítrekaðra ferða skv. 2. mgr. 2. gr. reglugerðar um ferðakostnað.

Sjúkratryggingar Íslands endurgreiða 2/3 hluta kostnaðar af fargjaldi með áætlunarferð eða sé eigin bifreið notuð 2/3 hluta kostnaðar, sem miðast við 33.05 kr. á hvern ekinn km. Greiðsluhluti sjúklings skal þó aldrei verða hærri en 1.500 kr. í hverri ferð. Ef hluti sjúklings fer yfir 10.000 kr. á 12 mánaða tímabili skal greiðsluhluti hans aldrei verða hærri en 500 kr. í hverri ferð það sem eftir er tímabilsins.

Gistikostnaður.

Ríkið tekur jafnan ekki þátt í gistikostnaði sjúkratryggðra og þar með barnshafandi kvenna, þegar þeir þurfa að sækja þjónustu utan starfsstöðvar heilbrigðisstofnunar í því heilbrigðisumdæmi þar sem þeir búa. Barnshafandi konur eiga þó rétt á að dveljast á sjúkra
hótelinu að Ármúla 9 í Reykjavík þar sem sjúkratryggðir greiða 1.200 kr. á sólarhring fyrir gistingu og fæði.